Growth/Newsletters/17/hu

 Üdvözlünk a Növekedési csapat tizenhetedik hírlevelében!

A Növekedési csapat célja olyan szoftvermódosítások kidolgozása, melyek segítenek megtartani a közepes méretű Wikimédia-projektek új közreműködőit.



Strukturált feladatok
Hivatkozás hozzáadása: a csapat folytatja a fejlesztést az első "strukturált feladatunkon", mely lebontja a wikilinkek szócikkekhez való hozzáadásának munkafolyamatát, és egy algoritmussal segíti a kezdőket a hivatkozássá tehető szavak és kifejezések azonosításában.

Kép hozzáadása: még az első strukturált feladat elkészítése közben is gondolkodtunk a következőn. "Kép hozzáadása" egy strukturált feladat, melyben a kezdőknek a Wikimédia Commonsból képeket ajánlanánk, amiket hozzáadhatnának a kép nélküli szócikkekhez. Ez egy ambiciózus elképzelés, melynek számos részletét figyelembe kell vennünk. Már eddig is sokat tanultunk a közösség tagjaitól, és mindenkit arra bátorítunk, hogy nézze meg a projekt oldalát és csatlakozzon a vitához.



Továbblépés: több wiki kapja meg a funkciókat
Tavaly novemberben csapatunk közzétette az újoncfeladatok hatásának elemzését. Bejelentettük, hogy azt tapasztaltuk, hogy a Növekedés funkciók, és különösen az újoncfeladatok az újoncok által végzett szerkesztés növekedéséhez vezetnek. Ezen eredmények alapján azt gondoljuk, hogy minden Wikipédiának be kellene vezetnie ezeket a funkciókat.

Több wikivel is elkezdtük felvenni a kapcsolatot a funkciók bevezetése érdekében, beleértve a különböző méretű wikipédiákat is. A bengáli Wikipédia nemrég kezdte el használni a növekedési funkciókat, és hamarosan a dán, thai, indonéz és román Wikipédiák is csatlakoznak. Kérünk, lépj kapcsolatba velünk, ha kérdésed van a telepítéssel kapcsolatban.

Fordítókat keresünk, akik a felület fordításában tudnak segíteni. A fordítás a Translatewiki.net nevezetű oldalon történik (ehhez a Wikimédiától eltérő fiók szükséges). Azokat a közösségeket, melyekben a növekedési funkciók már bevezetésre kerültek, felkérjük, hogy ellenőrizzék a fordításokat. A fordításokhoz itt férhetsz hozzá.



Változatok vizsgálata
Amint azt az előző hírlevelünkben említettük, lefuttattunk egy tesztet a kezdők kezdőlapjának két változatával, hogy megtaláljuk azt a változatot, amely növeli a javasolt szerkesztéseket befejező felhasználók számát. Befejeztük a kísérletet, és megtudtuk, hogy az egyik változat asztali számítógépen több szerkesztéshez vezet, míg a másik változat mobilon vezet több szerkesztéshez. Ezért a legerősebb változatot fogjuk telepíteni minden platformra az összes új felhasználó számára.



Hírek mentoroknak
Mentor irányítópult: több közösség mentorával is interjút készítettünk, mivel tervezünk egy mentor irányítópult funkciót, ami segítene a mentoroknak nyomon követni a mentoráltak fejlődését. Minden mentort arra bátorítunk, hogy megossza gondolatait azokról az eszközökről, melyek segítenék őket.

Varázsszó mentoroknak: mostantól lehetőség van varázsszót, , használni egy adott kezdő mentor nevének megjelenítéséhez. Ezt lehet használni üdvözlő üzenetekben, userboxokban, stb.

A segédpanel kérdései a mentorokhoz kerülnek: a legtöbb wikiben a segédpanelt használó kezdők oda intézik kérdéseiket. A cseh Wikipédiában kísérleteztünk azzal, hogy ezeket a kérdéseket inkább a mentoroknak küldjük. Ez leegyszerűsíti a kezdők tapasztalatát, és csak a mentori kérdések számának növekedéséhez vezetett kb. 30%-kal. Ezt az arab, bengáli, francia és vietáami Wikipédiákon kipróbáltuk, és az alapértelmezett gyakorlattá tesszük.

'' A Növekedési csapat hírlevelét a Növekedési csapat készíti, és egy bot kézbesíti • Visszajelzés küldése • Feliratkozás vagy leiratkozás. '' 